CELEX: 62014TA0827
Language: et
Date: 2018-12-13 00:00:00
Title: Kohtuasi T-827/14: Üldkohtu 13. detsembri 2018. aasta otsus – Deutsche Telekom versus komisjon (Konkurents — Turgu valitseva seisundi kuritarvitamine — Lairiba telekommunikatsiooniteenuste Slovakkia turg — Kolmandatest isikutest ettevõtjate juurdepääs pikaajalise operaatori „kliendiliinile“ sellel turul — ELTL artikli 102 ja EMP lepingu artikli 54 rikkumise tuvastamise otsus — Üks ja vältav rikkumine — Mõiste „kuritarvitus“ — Juurdepääsu andmisest keeldumine — Hinnakruvi efekt — Hinnakruvi efekti arvutamine — Sama tõhusa konkurendi kriteerium — Kaitseõigused — Emaettevõtjale tütarettevõtja toime pandud rikkumise süükspanemine — Emaettevõtja otsustav mõju tütarettevõtja äripoliitikale — Tegelik avaldamine — Tõendamiskoormis — Trahvisumma arvutamine — 2006. aasta suunised trahvide arvutamise meetodi kohta — Eraldi trahv, mis on määratud ainult emaettevõtjale korduvuse tõttu ning kordaja kohaldamise tõttu hoiatava mõju tagamiseks)

4.3.2019   
            
            
               ET
            
            
               Euroopa Liidu Teataja
            
            
               C 82/30
            
         
      Üldkohtu 13. detsembri 2018. aasta otsus – Deutsche Telekom versus komisjon
      (Kohtuasi T-827/14) (1)
      
      ((Konkurents - Turgu valitseva seisundi kuritarvitamine - Lairiba telekommunikatsiooniteenuste Slovakkia turg - Kolmandatest isikutest ettevõtjate juurdepääs pikaajalise operaatori „kliendiliinile“ sellel turul - ELTL artikli 102 ja EMP lepingu artikli 54 rikkumise tuvastamise otsus - Üks ja vältav rikkumine - Mõiste „kuritarvitus“ - Juurdepääsu andmisest keeldumine - Hinnakruvi efekt - Hinnakruvi efekti arvutamine - Sama tõhusa konkurendi kriteerium - Kaitseõigused - Emaettevõtjale tütarettevõtja toime pandud rikkumise süükspanemine - Emaettevõtja otsustav mõju tütarettevõtja äripoliitikale - Tegelik avaldamine - Tõendamiskoormis - Trahvisumma arvutamine - 2006. aasta suunised trahvide arvutamise meetodi kohta - Eraldi trahv, mis on määratud ainult emaettevõtjale korduvuse tõttu ning kordaja kohaldamise tõttu hoiatava mõju tagamiseks))
      (2019/C 82/34)
      Kohtumenetluse keel: saksa
      
         Pooled
      
      
         Hageja: Deutsche Telekom AG (Bonn, Saksamaa) (esindajad: advokaadid K. Apel ja D. Schroeder)
      
         Kostja: Euroopa Komisjon (esindajad: M. Kellerbauer, L. Malferrari, C. Vollrath ja L. Wildpanner)
      
         Kostja toetuseks menetlusse astuja: Slovanet, a.s. (Bratislava, Slovakkia) (esindaja: advokaat P. Tisaj)
      
         Ese
      
      ELTL artikli 263 alusel esimese võimalusena esitatud nõue tühistada tervikuna või hagejat puudutavas osas komisjoni 15. oktoobri 2014. aasta otsus C(2014) 7465 (final) ELTL artiklis 102 ja EMP lepingu artiklis 54 sätestatud menetluse kohta (juhtum AT.39523 – Slovak Telekom), mida on parandatud komisjoni 16. detsembri 2014. aasta otsusega C(2014) 10119 (final) ja komisjoni 17. aprilli 2015. aasta otsusega C(2015) 2484 (final), ning teise võimalusena tühistada hagejale selle otsusega määratud trahvid või vähendada neid.
      
         Resolutsioon
      
      
                  1.
               
               
                  Tühistada komisjoni 15. oktoobri 2014. aasta otsuse C(2014) 7465 (final) ELTL artiklis 102 ja EMP lepingu artiklis 54 sätestatud menetluse kohta (juhtum AT.39523 – Slovak Telekom) artikli 1 lõike 2 punkt d osas, milles tuvastatakse, et ajavahemikus 12. augustist kuni 31. detsembrini 2005 kohaldas Deutsche Telekom AG ebaõiglasi hindu, mis ei võimaldanud sama tõhusal operaatoril, kes tugineb Slovak Telekom a.s-i eraldatud kliendiliinidele hulgitasandi juurdepääsule, dubleerida Slovak Telekomi pakutavaid jaeteenuseid kahju kandmata.
               
            
                  2.
               
               
                  Tühistada otsuse C(2014) 7465 (final) artikkel 2 osas, milles trahvisumma, mis on määratud solidaarselt Deutsche Telekomile, on 38 838 000 eurot ning trahvisumma, mis on määratud ainult Deutsche Telekomile, on 31 070 000 eurot.
               
            
                  3.
               
               
                  Deutsche Telekomile solidaarselt määratava trahvi summaks kehtestatakse 38 061 963 eurot ning ainult Deutsche Telekomile määratava trahvi summaks 19 030 981 eurot.
               
            
                  4.
               
               
                  Jätta hagi ülejäänud osas rahuldamata.
               
            
                  5.
               
               
                  Jätta neli viiendikku Deutsche Telekomi kohtukuludest tema enda kanda ning mõista temalt välja neli viiendikku Euroopa Komisjoni kohtukuludest ja neli viiendikku Slovanet, a.s-i kohtukuludest.
               
            
                  6.
               
               
                  Jätta viiendik komisjoni kohtukuludest tema enda kanda ja mõista temalt välja viiendik Deutsche Telekomi kohtukuludest.
               
            
                  7.
               
               
                  Jätta viiendik Slovaneti kohtukuludest tema enda kanda.
               
            
         (1)  ELT C 96, 23.3.2015.